
PARLAMENTUL ROMÂNIEI

CAMERA DEPUTAŢILOR

	COMISIA JURIDICĂ, 

DE DISCIPLINĂ ŞI IMUNITĂŢI
	COMISIA PENTRU MUNCĂ ŞI PROTECŢE SOCIALĂ                      


                                                                                                   Bucureşti, 05.05.2015
                                                                                                          Pl-x 488/2014
     RAPORT COMUN
asupra propunerii legislative privind organizarea
 şi funcţionarea caselor de ajutor reciproc

În temeiul dispoziţiilor art. 95 din Regulamentul Camerei Deputaţilor, republicat, cu modificări şi completări, Comisia juridică, de disciplină şi imunităţi şi Comisia pentru muncă şi protecţie socială au fost sesizate spre dezbatere în fond, cu propunerea legislativă privind organizarea şi funcţionarea caselor de ajutor reciproc, trimisă cu adresa nr. Pl-x 488 din 8 octombrie 2014, înregistrată sub nr.4c-11/1047/2014, respectiv nr. 4c-7/480.
Senatul în calitate de primă Cameră sesizată a respins iniţiativa legislativă în şedinţa din 30 septembrie 2014.
Potrivit prevederilor art. 75 din Constituţia României, republicată, şi ale art.92 alin. (9) pct. 1, din Regulamentul Camerei Deputaţilor, republicat, cu modificări şi completări,  Camera Deputaţilor este Cameră decizională. 
Consiliul Legislativ a avizat favorabil iniţiativa legislativă, conform avizului nr. 258 din 14 martie 2014.

Guvernul prin punctul de vedere transmis cu adresa nr. 1919 din                   2 octombrie 2014 nu susţine adoptarea iniţiativei legislative.
Comisia pentru buget, finanţe şi bănci a avizat negativ propunerea legislativă în şedinţa din 19 noiembrie 2014.   

Propunerea legislativă are ca obiect reglementarea cadrului general pentru organizarea şi funcţionarea caselor de ajutor reciproc, pentru asocierea acestora în federaţii şi confederaţii, precum şi pentru afilierea internaţională.

În conformitate cu prevederile art. 61 şi 63 din Regulamentul Camerei Deputaţilor, republicat, cu modificări şi completări, iniţiativa legislativă a fost dezbătută de către cele două în şedinţe separate.

Membrii Comisiei pentru muncă şi protecţie socială au examinat această iniţiativă legislativă în şedinţa din  17 martie 2015. La dezbateri a participat, în conformitate cu prevederile art. 55 din Regulamentul Camerei Deputaţilor, republicat, cu modificări şi completări, doamna Ileana Ciutan, preşedintele Casei Naţionale de Pensii Publice.
La lucrările comisiei au fost prezenţi 23 deputaţi din totalul de 24 membri ai comisiei.

Membrii Comisiei juridice au examinat această iniţiativă legislativă în şedinţa din 5 mai 2015. La dezbateri a participat, în conformitate cu prevederile art. 55 din Regulamentul Camerei Deputaţilor, republicat, cu modificări şi completări, domnul Gabriel Lungu, secretar de stat la Ministerul Muncii, Familiei, Protecţiei Sociale şi Persoanelor Vârstnice.
Conform listei de prezenţă la şedinţa Comisiei juridice, de disciplină şi imunităţi au fost prezenţi 23 deputaţi din totalul de 25 membri ai acesteia.  

În urma examinării iniţiativei legislative, a expunerii de motive, a avizului Consiliului Legislativ, a punctului de vedere al Guvernului, precum şi a opiniilor exprimate, membrii Comisiilor au hotărât, cu majoritate de voturi, respingerea propunerii legislative privind organizarea şi funcţionarea caselor de ajutor reciproc.
În raport cu obiectul şi conţinutul său, propunerea legislativă face parte din categoria legilor ordinare. 

            PREŞEDINTE                                      PREŞEDINTE

      Bogdan Liviu CIUCĂ                            Adrian SOLOMON                 
               SECRETAR,                                         SECRETAR,                                                                                                                                                                                       
           Sorin Constantin STRAGEA
                        Mihăiţă GĂINĂ
 Şef serviciu,

Ciprian Bucur
	Consilier parlamentar,    

Roxana David


	                                                   Consilier parlamentar,    

                                                    Elena Anghel

